**Концепт и Агенда**

**Втора консултативна работилница за процесот на усогласување со Целите за одржлив развој**

 *29 ноември 2016, Хотел Континентал, Скопје*

***Вовед***

На самитот на Обединетите нации за одржлив развој одржан на 25 септември 2015 година, светските лидери ја усвоија Агендата 2030 за одржлив развој, која се состои од 17 Цели за одржлив развој (ЦОР), дополнета со 169 таргети и 230 индикатори. Главните стремежи на "Целите за одржлив развој", како што е познато, e да се стави крај на сиромаштијата, борба против нееднаквоста и справување со климатските промени до 2030 година.

Во ноември 2015 година, на седница на Националниот совет за одржлив развој, проследено со одлука на Владата, се усвоија Целите за одржлив развој.

На седницата беше договорено дека Владата ќе им пристапи на агенциите на ООН во земјата, преку Канцеларијата на Постојаниот координатор на ООН, со барање за поддршка на ревизија акцискиот план преку консултативен процес на приоритизација и локализација на целите и идентификација на рамка за следење. Оваа активност треба да биде водена и координирана со заедничката иницијатива од страна на Кабинетот на Заменик претседателот на Владата задолжен за економски прашања и Канцеларијата на Постојаниот координатор на ООН (канцеларија на UNRC).

Заменик-претседателот на Владата задолжен за економски прашања е претседател на Националниот совет за одржлив развој и е назначен за национален координатор на процесот на одржлив развој во Македонија.

Во овој процес, девет национални консултанти со широко познавање и искуство по прашањата за одржлив развој во земјата беа ангажирани со цел да спроведат анализа на специфични Цели за одржлив развој (ЦОР) во рамките на нивните области на експертиза и, исто така, да дадат свој придонес во други релевантни области, со оглед дека целите меѓусебно се поткрепуваат и нивното реализирање бара мулти-секторски пристап.

Во овој контекст, анализите, кои во моментов се подготвуваат, се фокусираат на голем број аспекти, вклучувајќи:

* Анализа на тековните политики и законска рамка / националните приоритети кои се однесуваат на специфични ЦОР.
* Анализа на степенот на интеграција на специфични ЦОР во постоечките национални стратегии/акциски планови.
* Анализа дали одредена ЦОР (и нејзините таргети) е добро (или не е добро) адресирана во националните стратегии/политики. Оваа анализа, исто така, вклучува проценка на очекуваната комплексност, нивото на опфатеност, како и потенцијалното ниво на прилагодување кое би било потребно за постојните стратегии/планови да се усогласат со Агендата 2030 на ЦОР.
* Анализа на сите идентификувани меѓусекторски врски релевантни за планирањето и спроведувањето на ЦОР.
* Врз основа на утврдените недостатоци, давање препораки за тоа кои прашања/цели да бидат избрани и приоритизирани за имплементација во Националниот и акцискиот план 2016-2030 за имплементација на ЦОР и понатаму интегрирани во идните национални планови кои ќе бидат водени од страна на Владата.

Покрај истражувањето на основните документи и извори (desk research) врз чијашто основа ќе бидат изготвени анализите, аналитичкиот процес за усогласување на ЦОР е предвидено да вклучи и консултации со широк спектар заинтересирани страни, вклучувајќи ги и владините институции, агенциите на ООН, научните институции, граѓанското општество и претставници од приватниот сектор.

За таа цел, а врз основа на првиот нацрт на гап анализата на ЦОР подготвена од страна на 9 експерти, првата консултативна работилница со релевантните институции се одржа на 10 и 11 ноември 2016 година. Работилницата беше насочена кон постигнување консензус во однос на приоритетните цели, таргети и индикатори кои ќе бидат земени предвид за понатамошно вградување во националните планови.

Врз основа на заклучоците и препораките од оваа работилница, ЦОР анализата ќе биде ревидирана, а со цел во неа да се вклучат сите соодветни предлози, дополнувања и забелешки кои бea изразени за време на консултативната средба.

Врз основа на инпутите од институциите, ревидираната ЦОР анализа дополнително ќе се дискутира, овој пат во поширок состав со сите засегнати страни од невладиниот, академијата и приватниот сектор на вториот консултативен настан планиран за 29 ноември 2016. Финалната, консолидирана ЦОР анализа ќе ги земе предвид ставовите на сите засегнати страни и ќе се користи од страна на Владата во следните чекори на планирањето и имплементацијата на ЦОР.

## Цели

Главната цел на работилница е да се обезбеди форум на кој граѓанското општество, приватниот сектор и академијата ќе дискутираат за иницијалните наоди од анализите на Целите за одржлив развој со цел нивно усогласување и приоритизирање во однос на справувањето со предизвиците за развој на земјата до 2030 година.

Специфичните цели на консултативната работилницата се:

* Преглед на ЦОР и нивните таргети и индикатори и како тие се поврзани со останатите ЦОР;
* Преглед на сите национални стратегии релевантни за секој поединечен ЦОР;
* Споредба на таргетите и индикаторите на ЦОР со националните таргети и индикатори во истата област (национализирање на ЦОР);
* Врз основа на споредбата, идентификување на областите во кои земјата е потполно усогласена со Целите за одржлив развој, како и идентификација на областите каде е потребно да се направат дополнителни заложби за усогласување на националните стратегии со ЦОР (забрзување/акселерација на ЦОР);
* Идентификација на специфични приоритетни области за усогласување со ЦОР со конкретни предложени мерки, таргети и индикатори;
* Дискусија за интегрирање на родовите перспективи и човековите права во сите ЦОР и принципот никој да не биде запоставен;
* Зголемување на целокупната институционална свест за Агендата 2030 и ЦОР, како и поттикнување на дополнителни дискусии и потесна институционална инволвираност во идното усогласување со ЦОР и процесите на креирање политики.

## Структура на настанот

Структурата на настанот ќе биде комбинација од тематски дискусии во групи предводени од експертите за Целите за одржлив развој и пленарни панел дискусии. Во текот на тематската работа во групи, експертите ќе ги презентираат првичните наоди, со цел истите да се дискутираат, проверат и да се соберат дополнителни информации околу прашањата кои се однесуваат на специфичните цели за одржлив развој.

 Настанот ќе ги разработи следниве теми/цели за одржлив развој, групирани на следниов начин:

1. **Вработување и социјално вклучување (експерт: Сузана Алексова)**

*ЦОР 1:* Ставање крај на сиромаштијата во сите нејзини форми и насекаде

*ЦОР 3:* Да се овозможи здрав живот и да се промовира благосостојба за сите на сите возрасти

*ЦОР 4:* Да се обезбеди инклузивнo и правичнo квалитетно образование и да се промовираат можности за доживотно учење за сите

*ЦОР 5:* Да се постигне родова еднаквост и еманципација на сите жени и девојчиња

*ЦОР 8:* Да се промовира непрекинат, инклузивен и одржлив економски раст, целосно и продуктивно вработување и пристојна работа за сите

*ЦОР 10:*  Да се намали нееднаквоста во и помеѓу земјите

1. **Одржлива енергија и климатски промени (експерт Горан Чогеља и Наташа Марковска)**

*ЦОР 7:* Да се обезбеди пристап до прифатлива, сигурна, одржлива и напредна енергија за сите

*ЦОР 9:* Изградба на отпорна инфраструктура, промовирање на инклузивна и одржлива индустријализацијата и поттикнување на иновации

*ЦОР 12:*Да се обезбеди одржлива потрошувачка и производство

*ЦОР 13:*Да се преземат итни мерки за борба против климатските промени и нивното влијание

1. **Одржливо искористување и управување со природните ресурси (експерти: Данчо Узунов (ЦОР 6, придонес кон ЦОР 11), Ангел Панов (ЦОР 6, придонес кон ЦОР 2), Дивна Пенчиќ (ЦОР 11 – урбанистичко планирање), Зоран Милутиновиќ (ЦОР 11 – намалување на ризикот од катастрофи), Душко Мукаетов (ЦОР 2 и 15)**

*ЦОР 2:* Да се стави крај на гладта, да се постигне безбедност на храна и подобрена исхрана и да се промовира одржливо земјоделство

*ЦОР 6:* Да се обезбеди достапност и одржливо управување со водите и санитарни услови за сите (двата водечки експерти, кои ќе дадат свој придонес и за целите 2 и 11)

*ЦОР 11:* Градовите и населбите да бидат инклузивни, безбедни, отпорни и одржливи (еден водечки експерт и двајца експерти со свој придонес) Еден од овие два експерти ќе биде водечки експерт за Цел 6)

*ЦОР 14:* Зачувување и одржливо користење на океаните, морињата и морските ресурси за одржлив развој

*ЦОР 15:*Заштита, обновување и промовирање на одржливо користење на копнените екосистеми, одржливо управување со шумите, борба против опустинување, запирање и реверзија на деградација на земјиштето и запирање на губењето на биолошката разновидност

1. **Добро владеење (експерт: Силвана Мојсовска)**

ЦОР 16: Промовирање на мирољубиви и инклузивни општества за одржлив развој, обезбедување на пристап до правда за сите и изградба на делотворни, отчетни и инклузивни институции на сите нивоа

*ЦОР 17:* Јакнење на средствата за спроведување и ревитализација на глобалното партнерство за одржлив развој

Од практични причини, овие пошироки теми понатаму ќе се разделат во помали работни групи:

1. **Вработување и социјална инклузија**
* Работна група за сиромаштија, пристојна работа, одржлив економски раст и нееднаквост (ЦОР 1, 8 и 10)
* Работна група за здравје (ЦОР 3)
* Работна група за образование (ЦОР 4)
* Работна група за родови прашања (ЦОР 5)
1. **Одржлива енергија и климатски промени**
* Работна група за одржлива енергија (ЦОР 7, 9, 12)
* Работна група за климатски промени (ЦОР 13)
1. **Одржлива употреба и управување со природните ресурси**
* Работна група за одржливо управување со водните ресурси и санитација (ЦОР 6)
* Работна група за одржливи градови (ЦОР 11 – урбанистичко планирање и прашања поврзани со намалување на ризикот од катастрофи)
* Работна група за одржливо земјоделство, шумарство, деградација на земјиштето и загуба на биодиверзитетот (ЦОР 2 и ЦОР 15)
1. **Добро владеење**
* Работна група за добро владеење (ЦОР 16 и 17)

##  Резултат

Очекуваните резултати од работилницата вклучуваат:

* Дискусиите во текот на работилницата имаат за цел да постигнат широк консензус во однос на усогласувањето на националната рамка на политиките со обврските/заложбите на државата во однос на Целите за одржлив развој и дефинирањето на националните приоритети и таргети заедно со претставниците на граѓанското општество, академијата и приватниот сектор. Настанот треба да помогне на институциите, Кабинетот на заменик претседателот на Владата задолжен за економски прашања и колегите од ООН да дискутираат за наодите од анализата на ЦОР и да размислуваат за прашања и препораки кои треба дополнително да се инкорпорираат во ЦОР анализата и да бидат земени предвид од страна на Владата во процесот на планирање на Акцискиот план на ЦОР и усогласувањето на националните политики,
* Настанот ќе има прогресивна компонента во однос на визијата на земјата во однос на Целите за одржлив развој.

**Агенда**

|  |  |
| --- | --- |
| 09:30- 10:00 | Регистрација на учесниците |
| 10:00- 10:30 | Воведни обраќања* Г-ѓа Ромела Поповиќ Трајкова, Раководител на сектор за економски прашања, структурни реформи и инвестиции, Кабинет на Заменик претседател на Влада на Република Македонија за економски прашања
* Г-ѓа Нарине Сакахијан, Заменик постојан претставник на Канцеларијата на УНДП во Република Македонија

*Потпомагач (фасилитатор): г-ѓа Весна Џутеска- Бишева, советник/експерт во областа на вработувањето, тим за одржлив развој, Регионален центар на УНДП за Европа и Заедницата на независни држави*  |
| 10:00- 11:00 | * Преглед на процесот поврзан со Целите за одржлив развој во земјата, вовед во агендата и целите на консултативниот процес - *г-ѓа Сандра Андовска, советник за одржлив развој, Кабинет на Заменик претседателот на Владата задолжен за економски прашања и Национален координатор за одржлив развој*
* Кратка презентација на првичните наоди на гап анализата на Целите за одржлив развој *- г-дин Горан Чогеља, експерт/тим лидер на експертска група за Целите за одржлив развој*
* Важноста на хоризонталните прашања во Целите за одржлив развој (родовите прашања и човековите права) - *г-ѓа Силва Пешиќ, советничка за човекови права, Канцеларија на постојаниот координатор на ООН и г-ѓа Ермира Лубани, Раководителка на регионална програма за родово-одговорни политики, UN Women*

*Потпомагач (фасилитатор): г-ѓа Весна Џутеска- Бишева, советник/експерт во областа на вработувањето, тим за одржлив развој, Регионален центар на УНДП за Европа и Заедницата на независни држави* |
| 11:30- 13:00(вклучена и кафе пауза) | *Паралелна работа во групи***Група I** **Вработување, социјална инклузија и управување** (ЦОР 1,3,4,5, 8,10,16 и 17) - предводена од г-ѓа Сузана Алексова и г-ѓа Силвана Мојсовска, потпомогната од страна на претставници од агенциите на ООН во земјата*Презентации од страна на експертите, проследено со дискусии во работните групи* * Работна група за сиромаштија, пристојна работа, одржлив економски раст и нееднаквост (ЦОР 1, 8 и 10) - потпомогната од страна на г-ѓа Сузана Ахмети-Јањиќ, УНДП и г-ѓа Весна Џутеска-Бишева, УНДП

*(известувачи/записничари: Урим Касапи, УНДП и* г-ѓа *Вања Мирковски, ИОМ)* * Работна група за здравје (ЦОР 3) – потпомогната од г-ѓа Маргарита Спасеновска, СЗО и Афродита Шаља-Плавјанска, УНФПА

*(известувач/записничар*: г-ѓа Јованка Григоријевиќ*,* УНФПА*)* * Работна група за образование (ЦОР 4) - потпомогната од страна на г-ѓа Снежана Дамјановска, УНДП

(*известувач/записничар*: Кабинет на ЗПВРМ/УНДП) * Работна група за родови прашања (ЦОР 5) - потпомогната од страна на

*г-ѓа Ермира Лубани, Раководителка на регионалната програма за родово-одговорни политики, UN Women* *(известувач/записничар г-дин Мартин Николиќ)** Работна група за добро владеење (ЦОД 16 и 17) - потпомогната од страна на г-дин Харалд Шенкер, УНДП

*(известувач/записничар: г-дин Иван Мојсов, ИОМ)***Група II****Енергија, климатски промени, животната средина -** (ЦОР 2, 6, 7,9,11, 12, 13,15) - предводена од г-дин Горан Чогеља, експерт, потпомогната од страна на г-ѓа Сандра Андовска, Кабинет на ЗПВРМ и претставници на агенциите на ООН.*Презентации од страна на експертите, проследено со дискусии во работните групи** Работна група за одржливо управување со водните ресурси и санитација (ЦОР 6) - предводена од г-дин Данчо Узунов и г-дин Ангел Панов, потпомогната од страна на г-дин Димитар Сековски, УНДП

*(известувач/записничар: г-дин Зоран Самарџиев, УНДП)* * Работна група за одржлива енергија (ЦОР 7, 9, 12) - предводена од г-дин Горан Чогеља, потпомогната од страна на г-ѓа Сандра Андовска, Кабинет на ЗПВРМ и г-ѓа Анита Коџоман, УНДП

*(известувач/ записничар: г-дин Емил Ангелов, УНДП)* * Работна група за одржливо земјоделство, шумарство, деградација на земјиштето и губење на биолошката разновидност (ЦОР 2 и ЦОР 15) - предводена од г-дин Душко Мукаетов, потпомогната од страна на г-дин Александар Андовски, Кабинет на ЗПВРМ

*(известувач/ записничар: г-дин Никола Здравески, УНДП)* * Работна група за одржливи градови (ЦОР 11 -урбанистичко планирање и прашања поврзани со намалување на ризикот од катастрофи) – предводена од г-ѓа Дивна Пенчиќ, потпомогната од страна на г-дин Васко Поповски, УНДП

*(известувач/ записничар: г-дин Игор Костовски, УНДП)** Работна група за климатски промени (ЦОР 13) - предводена г-ѓа Павлина Здравева, УНДП

*(известувач/записничар: г-дин Дарко Чекеровски, УНДП)*  |
| 13:00- 14:00 | Пауза за ручек |
| 14:00 - 15:30 | *Работата продолжува по работни групи* |
| 15:30 - 17:00 | Пленарна презентација на дискусиите по работни групни од страна на експертите проследено со дискусија * Г-дин Горан Чогеља
* Г-ѓа Сузана Алексова
* Г-ѓа Павлина Здравева (УНДП)
* Г-дин Данчо Узунов и г-дин Ангел Панов
* Г-дин Душко Мукаетов
* Г-ѓа Дивна Пенчиќ
* Г-ѓа Силвана Мојсовска

*Потпомагач (фасилитатор): г-ѓа Весна Џутеска-Бишева, советник/експерт во областа на вработувањето, тим за одржлив развој, Регионален центар на УНДП за Европа и Заедницата на независни држави* |
| 17:00- 17:30 | Завршни обраќања и заклучоци * Г-дин Горан Чогеља, експерт и лидер на експертскиот тим за Целите за одржлив развој
* Г-ѓа Сандра Андовска, советник за одржлив развој, Кабинет на Заменик претседателот на Владата задолжен за економски прашања и Национален координатор за одржлив развој
* Г-ѓа Весна Џутеска-Бишева, советник/експерт во областа на вработувањето, тим за одржлив развој, Регионален центар на УНДП за Европа и Заедницата на независни држави
 |